Plektrene kaller!

«Plektrene kaller!» er norsk sang som ble skrevet av Øystein Sunde og Halvdan Sivertsen i 1990. De ga den ut i september 1990 på albumet Typisk norsk med Gitarkameratene.

RBK fikk sin heiarop sang ved navn «Rosenborgsangen» i 1988. Etter det ble Sunde tilkalt av Kongsvinger IL Toppfotball med forespørsel om å lage en heiarop sang til dem. Sunde har aldri vært begeistret for slike sanger og tekster, men han lot seg overtale nok til å få lagd ferdig et refreng. Han eide derimot ingen motivasjon for å få til noen vers i samme sjanger. Da Gitarkameratene tilbrakte tid på Toten Hotel våren 1990, ble det til at Sunde presenterte refrenget til Sivertsen. De ble enige om at teksten skulle få et slags «western» preg både i tekst og melodi, og dermed var opprinnelig ide om fotball kampsang forkastet. Sivertsen og Sunde ble så fornøyd med slutt resultatet at de foreslo «Plektrene kaller!» som navn på det kommende album og ditto turne. De øvrige medlemmer, Lillebjørn Nilsen og Jan Eggum la ned veto, og både album og turne fikk navnet Typisk norsk i stedet.

«Plektrene kaller!» i notebøker 
Kjekkere å ha–2 (1992)
Sangbok (2010)

Musikere og instrumenter 

Øystein Sunde: vokal, akustisk gitar (stålstrenger)
Halvdan Sivertsen: akustisk gitar (stålstrenger)
Jan Eggum: akustisk bass, kor
Lillebjørn Nilsen: akustisk gitar (12-strengers stålstrenger), munnharpe, leirgjøk, kor
Paulo Vinaccia: trommer

Sunde og Sivertsen spilte «Plektrene kaller!» på programmet Ja takk, begge deler – (sendt 4. januar 2001 på NRK1). De spilte den også på forestillingen Ja takk, begge deler på Dizzie Showteater med showstart høsten 1998.

Referanser 

Sanger fra 1990
Gitarkameratene-sanger
Sanger skrevet av Øystein Sunde
Halvdan Sivertsen-sanger
Sanger skrevet av Halvdan Sivertsen